**ELŐZETES HATÁSVIZSGÁLAT**

**a közterület használatának szabályairól szóló 2/2011. (I.31.) önkormányzati rendelet módosításáról szóló önkormányzati rendelethez**

**1. Társadalmi hatások**

A rendelet társadalmi hatása, hogy a hulladékgazdálkodási közszolgáltatás igénybevételének rendjéről szóló 48/2013. (XII.5.) önkormányzati rendelet (a továbbiakban: Hull. rend.) hatályon kívül helyezésétől függetlenül továbbra is hatályban maradnak a hulladékgyűjtő edények közterületen történő tárolására vonatkozó szabályok, valamint a közterület használatának szabályairól szóló 2/2011. (I.31.) önkormányzati rendeletet (a továbbiakban: Közter. rend.) önmagában értelmezve is lehetővé válik a forgalomból ideiglenesen vagy véglegesen kivont járművek elszállítása.

**2. Gazdasági, költségvetési hatások**

A rendeletnek gazdasági, költségvetési hatásai nincsenek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A hatályon kívül helyezésre került Hull. rend. 5. § (7)-(8) bekezdésében foglalt rendelkezések ugyan a hulladékgazdálkodási közszolgáltatással összefüggésben kerültek megállapításra, de ténylegesen a hulladékgyűjtő edények közterületen történő elhelyezésére, vagyis kifejezetten a közterület használatára vonatkozóan megállapított szabályok, amelyek megtartása továbbra is indokolt, és annak megalkotására vonatkozóan a Közgyűlés törvényben kapott felhatalmazással rendelkezik, így szükségessé vált a Közter. rend. fentiekkel történő kiegészítése.

A járművek forgalomból történő, ideiglenes, valamint végleges kivonása gyakran előforduló eset, arra sor kerülhet kérelemre, valamint hivatalból is, több különböző indokból. A jogalkotói szándék egyértelműen az, hogy bármelyik esetről legyen is szó, az ilyen járművek ne foglalják a közterületet, és ezzel ne vegyenek el helyet forgalomban lévő járművek elől. Bár a Közter. rend.-et a közúti közlekedési igazgatási feladatokról, a közúti közlekedési okmányok kiadásáról és visszavonásáról szóló 326/2011. (XII.28.) Korm. rendelettel együttesen értelmezve jelenleg is lehetséges a forgalomból ideiglenesen vagy véglegesen kivont járművek elszállítása, az egyértelmű jogalkalmazás érdekében szükségessé vált a Közter. rend. kiegészítése úgy, hogy önmagában értelmezve is magába foglalja a forgalomból ideiglenesen vagy véglegesen kivont járműveket.

A jogalkotás elmaradása esetén a hulladékgyűjtő edények közterületen történő tárolására vonatkozó szabályok nem maradnának a helyi jogrendszer részei, továbbá a Közter. rend. továbbra is csak a Korm. rendelettel együttesen értelmezve foglalná magába a forgalomból ideiglenesen vagy véglegesen kivont járművek elszállításának lehetőségét.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**